Kullan tervehdys
Hillitysti

 Terveisiä rakas ystäväin, terveisiä sinulle!
 Saaronin kaunis kukka, lyö kättä minulle.

 Sä sydämeni ruusu, mun oma armaani,
 jos ei sinun mielesi muutu, niin tule kanssani.

 Sun rakkautesi jalo mun sydämessä on,
 se sinun perääsi palaa aamusta ehtohon.

 Ja kuvasi maalattuna mun sydämeheni
 on syvälle painettuna kirjaimilla kultaisill

 Kyllä rikkaita ja kauniita on sinulla tarjona,
 vaan näkyväinen loisto se pian katoaa.

 Raakelin tähden palveli toi hurskas Jaakoppi
 seitsemän ajastaikaa, vielä senkin kahdesti.

 Jos minun sinun tähtesi pitäisi palveleman
 seitsemän ajastaikaa ja kaksi kertahan,

 niin senkin minä mielelläni sun tähtesi tekisin,
 ennenkuin yksin ystävättä mä täällä olisin.

 Ja jos se on Luojan tahto, että en sinua saa
 tääll vierahalla maalla maailman majoissa,

 niin kuitenkin me kerran toisemme kohdataan,
 kun taivaan torvet soivat ja kokoon kutsutaan.

Arkkijulkaisusta ”Seitsemän kaunista laulua Nuorison huviksi”, Oulu, 1896.

Anonyymi